23.5.2023
FI
Euroopan unionin virallinen lehti
L 135/57
b) Perustietokokeiden on täytettävä tämän liitteen lisäyksessä II (jota sovelletaan luokkien A, B1, B2, B2L, B3 ja C lupakirjoihin) tai lisäyksessä VIII (jota sovelletaan luokan L lupakirjoihin) esitetyt vaatimukset, ja niiden järjestäjänä on oltava jonkin seuraavista: 1) liitteen IV (147 osa) mukaisesti hyväksytty koulutusorganisaatio; 2) toimivaltainen viranomainen; 3) luokan L lupakirjojen osalta muu toimivaltaisen viranomaisen hyväksymä organisaatio.
c) Perustietokokeiden on oltava suoritettu niiden kymmenen vuoden aikana, jotka edeltävät ilma-aluksen huoltohenkilöstön lupakirjaa koskevaa hakemusta tai hakemusta luokan tai alaryhmän lisäämiseksi tällaiseen lupakirjaan.
Jos perustietokokeita ei ole suoritettu kyseisen kymmenen vuoden jakson aikana, hakija voi vaihtoehtoisesti saada koehyvityksiä perustietokokeista d alakohdan mukaisesti.
Tätä kymmenen vuoden voimassaoloaikaa koskevaa vaatimusta sovelletaan kuhunkin moduulikohtaiseen kokeeseen lukuun ottamatta niitä moduuleja koskevia kokeita, jotka on läpäisty osana toista lupakirjaluokkaa ja joihin liittyen lupakirja on jo myönnetty.
d) Hakija voi hakea toimivaltaiselta viranomaiselta seuraavien hyvittämistä kokonaan tai osittain perustietovaati­ muksissa: 1) perustietokokeet, jotka on suoritettu yli kymmenen vuotta ennen ilma-aluksen huoltohenkilöstön lupakirjaha­ kemuksen jättämistä (ks. c alakohta); 2) muu kansallinen tekninen koulutus ja koe, jonka toimivaltainen viranomainen katsoo vastaavan tämän liitteen vastaavia perustietovaatimuksia.
Hakijan on osoitettava myönnetyt hyvitykset viittaamalla toimivaltaisen viranomaisen tämän liitteen III (66 osa) osaston B luvun E mukaisesti hyväksymään koehyvitysraporttiin.
e) Peruskurssia, jossa ei ole tämän liitteen lisäyksen I moduuleja 1 ja 2, pidetään liitteen IV (147 osa) mukaisesti hyväksyttynä kattavana peruskurssina vain, jos hakija osoittaa myöhemmin kyseisten moduulien tietotasonsa kokeessa ja toimivaltainen viranomainen hyvittää kurssin.
f) Ilma-aluksen huoltohenkilöstön lupakirjan haltijan, joka hakee kelpoisuusluokan tai alaryhmän lisäämistä lupakirjaan, on kokeessa osoitettava tietotasonsa lisäyksen I (luokkien A, B1, B2, B2L, B3 ja C lupakirjat) tai lisäyksen VII (luokan L lupakirjat) asiaankuuluvissa oppiainemoduuleissa.
Lisäyksessä IV esitetään lisäyksen I moduulit (luokkien B1, B2, B2L, B3 ja C lupakirjat) ja lisäyksen VII moduulit (luokan L lupakirjat), joita tarvitaan uuden kelpoisuusluokan tai alaryhmän lisäämiseksi tämän liitteen mukaisesti myönnettyyn olemassa olevaan lupakirjaan.”
6)
Muutetaan 66.A.30 kohta seuraavasti: a) Poistetaan a alakohdan 2b alakohdan toinen ja kolmas kohta; b) Korvataan a alakohdan 3, 4 ja 5 kohta seuraavasti: ”3. luokkaa C varten vaativien moottorikäyttöisten ilma-alusten osalta: i)
kolmen vuoden kokemus luokan B1.1, B1.3 tai B2 oikeuksien käyttämisestä liitteessä II (145 osa) olevan 145.A.35 kohdan mukaisen tukihenkilöstön tai sekä tukihenkilöstön että valtuutetun huoltohenkilöstön jäsenenä vaativien moottorikäyttöisten ilma-alusten parissa työskentelevässä huolto-organisaatiossa, mukaan lukien 12 kuukauden kokemus korjaamohuollon tukihenkilöstönä; tai